མི་དམངས་དྲ་བའི་འཕྲིན།ཟླ་ཚེས་ཉིན་གྱི་ཕྱི་དྲོ།རྒྱལ་ཁབ་སྒྱུ་རྩལ་ཐེབས་རྩ་ཚོགས་པའི་ལོའི་སྒྱུ་རྩལ་ཤེས་ལྡན་པ་གསོ་སྐྱོང་དང་རོགས་སྐྱོར་ལས་འགུལ་སྟེ།ལྷ་མོའི་སྒྱུ་རྩལ་གསོ་སྐྱོང་འཛིན་གྲྭའི་དུས་རིམ་དང་པོའི་ཚན་ཁག་གིས་ལྷ་སར་འཁྲབ་འགོ་བརྩམས།མཚོ་སྔོན་ཞིང་ཆེན་དང་ཀན་སུའུ་ཞིང་ཆེན།བོད་ལྗོངས་ཀྱི་ས་ཆ་ཁག་ནས་ཡོང་བའི་ལྷ་མོའི་ལས་སྒོའི་རྐང་འཛིན་པ་དང་དོ་དམ་ཤེས་ལྡན་པ་ཙམ་འཁྲབ་སྟོན་ལ་ཞུགས།ལྷ་མོ་ནི་ཀྲུང་གོའི་ཟློས་གར་དག་ལས་ཐུན་མིན་གྱི་ཁྱད་ཆོས་ལྡན་པའི་ཟློས་གར་རིགས་ཤིག་ཡིན་ལ།སྒྱུ་རྩལ་གྱི་མཚོན་སྟངས་དང་འཁྲབ་ལུགས་མང་པོ་ཡོད་ཅིང་།ཀྲུང་གོའི་རྒྱལ་ཁབ་རིམ་པའི་མངོན་མིན་ཤུལ་བཞག་རིག་གནས་ཡིན།ལོར་མཉམ་འབྲེལ་རྒྱལ་ཚོགས་ཁོངས་སློབ་གསོ་ཚན་རིག་རིག་གནས་རྩ་འཛུགས་ཀྱི་མིའི་རིགས་ཀྱི་མངོན་མིན་ཤུལ་བཞག་རིག་གནས་མཚོན་བྱེད་ཀྱི་མིང་གཞུང་དུ་ཚུད།ཆ་རྒྱུས་བླངས་པ་ལྟར་ན།ད་རེས་ཀྱི་གསོ་སྐྱོང་འདི་ནི་དམངས་ཁྲོད་ཀྱི་ལྷ་མོ་སྲུང་སྐྱོང་དང་དར་སྤེལ་གཏོང་བ་རྨང་གཞིར་བྱས་ནས།ལྷ་མོ་ཆེད་མཁས་པ་དང་ལྷ་མོའི་ཆེད་ལས་དགེ་རྒན།དམངས་ཁྲོད་ཀྱི་ལྷ་མོའི་རྒྱུན་འཛིན་པ་ཕུལ་བྱུང་དག་ལྷན་ཞུགས་གནང་ནས།ལྷ་མོའི་ལོ་རྒྱུས་དང་།རྩ་བའི་སྟངས་སྟབས་ཀྱི་གནད་ཀ།འཁྲབ་གཞུང་ཁག་གི་འཁྲབ་སྟོན་ནུས་རྩལ།གདངས་དབྱངས་དང་རྔ་སྦུག་སོགས་པའི་རོལ་ཆ་རྡུང་དཀྲོལ་གྱི་རྩ་གནད་སོགས་པའི་སློབ་ཚན་ཡང་བཀོད་སྒྲིག་གནང་ཡོད་པ་རེད།